CELEX: 32011D0507
Language: ro
Date: 2011-08-16 00:00:00
Title: 2011/507/UE: Decizia de punere în aplicare a Comisiei din 16 august 2011 de modificare a Deciziei 2005/382/CE privind autorizarea unor metode de clasificare a carcaselor de porc în Ungaria [notificată cu numărul C(2011) 5746]

17.8.2011   
            
            
               RO
            
            
               Jurnalul Oficial al Uniunii Europene
            
            
               L 209/49
            
         DECIZIA DE PUNERE ÎN APLICARE A COMISIEI
   din 16 august 2011
   de modificare a Deciziei 2005/382/CE privind autorizarea unor metode de clasificare a carcaselor de porc în Ungaria
   [notificată cu numărul C(2011) 5746]
   (Numai textul în limba maghiară este autentic)
   (2011/507/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Prin Decizia 2005/382/CE a Comisiei (2) s-a autorizat utilizarea a patru metode de clasificare a carcaselor de porc în Ungaria.
            
         
               (2)
            
            
               Ungaria a declarat că, de la adoptarea Deciziei 2005/382/CE, formula și metodele de clasificare au evoluat considerabil. Prin urmare, este necesar să se actualizeze formula pentru una dintre metode, să se înlocuiască celelalte trei metode, să se adauge o metodă nouă și să se simplifice metodele de clasificare prin utilizarea unui singur punct de măsurare în locul celor două puncte de măsurare actuale.
            
         
               (3)
            
            
               Ungaria a solicitat Comisiei să autorizeze înlocuirea formulei utilizate în cadrul metodei „FAT-O-MEATER FOM S70 AND FAT-O-MEATER FOM S71” de clasificare a carcaselor de porc și să autorizeze totodată patru metode noi de clasificare a carcaselor de porc pe teritoriul său, prezentând o descriere detaliată a testelor de disecție, cu indicarea principiilor care stau la baza metodelor respective, a rezultatelor testelor sale de disecție și a ecuațiilor utilizate pentru estimarea procentului de carne macră în protocolul prevăzut la articolul 23 alineatul (4) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (3).
            
         
               (4)
            
            
               Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, aceste metode de clasificare trebuie să fie autorizate în Ungaria.
            
         
               (5)
            
            
               Prin urmare, Decizia 2005/382/CE trebuie modificată în consecință.
            
         
               (6)
            
            
               Modificările aparatelor sau ale metodelor de clasificare sunt permise numai dacă sunt autorizate în mod explicit printr-o decizie a Comisiei.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   Decizia 2005/382/CE se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               În conformitate cu secțiunea B.IV punctul 1 din anexa V la Regulamentul (CE) nr. 1234/2007 al Consiliului (4), în Ungaria este autorizată utilizarea următoarelor metode de clasificare a carcaselor de porc:
               
                           (a)
                        
                        
                           aparatele «Fat-O-Meater FOM S70» și «Fat-O-Meater FOM S71» și metodele de estimare aferente, ale căror caracteristici sunt prezentate în partea I din anexă;
                        
                     
                           (b)
                        
                        
                           aparatul «Ultra FOM 300» și metodele de estimare aferente, ale căror caracteristici sunt prezentate în partea II din anexă;
                        
                     
                           (c)
                        
                        
                           aparatul «OptiScan-TP» și metodele de estimare aferente, ale căror caracteristici sunt prezentate în partea III din anexă;
                        
                     
                           (d)
                        
                        
                           aparatul «IM-03» și metodele de estimare aferente, ale căror caracteristici sunt prezentate în partea IV din anexă;
                        
                     
                           (e)
                        
                        
                           aparatul «OptiGrade-MCP» și metodele de estimare aferente, ale căror caracteristici sunt prezentate în partea V din anexă.
                        
                     În ceea ce privește aparatul «Ultra FOM 300» menționat la litera (b) de la primul paragraf, după finalizarea procedurii de măsurare trebuie să se poată verifica pe carcasă faptul că aparatul a măsurat valorile BF și LD în locul prevăzut în partea II punctul 3 din anexă. Marcarea corespunzătoare a locului de măsurare trebuie realizată la momentul desfășurării procedurii de măsurare.
            
         
               2.
            
            
               Anexa se înlocuiește cu textul din anexa la prezenta decizie.
            
         Articolul 2
   Prezenta decizie se aplică de la 2 iulie 2012.
   Articolul 3
   Prezenta decizie se adresează Republicii Ungare.
   
      Adoptată la Bruxelles, 16 august 2011.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 126, 19.5.2005, p. 55.
   
      (3)  JO L 337, 16.12.2008, p. 3.
   
      (4)  JO L 299, 16.11.2007, p. 1.”
   
      ANEXĂ
      
         
            „ANEXĂ
            
               METODE DE CLASIFICARE A CARCASELOR DE PORC ÎN UNGARIA
            
            
               Partea I
            
            FAT-O-MEATER FOM S70 ȘI FAT-O-MEATER FOM S71
            
                        1.
                     
                     
                        Normele prevăzute în această parte a anexei se aplică la clasificarea carcaselor de porc cu ajutorul aparatelor «Fat-O-Meater FOM S70» și «Fat-O-Meater S71».
                     
                  
                        2.
                     
                     
                        Aparatele trebuie să fie echipate cu o sondă cu un diametru de 6 milimetri (mm) conținând o sondă optică de tipul Fremstillet AF Radiometer Copenhagen/Slagteriernes Forskningsinstitut Optisk Sonde MQ și având o distanță de operare cuprinsă între 5 și 105 mm. Rezultatele măsurătorilor sunt convertite în conținut estimat de carne macră cu ajutorul unui computer de tipul S70 și, respectiv, S71.
                     
                  
                        3.
                     
                     
                        Conținutul de carne macră al carcasei se calculează după următoarea formulă:
                        Ŷ = 63,78987 – 0,77968 × BF + 0,10715 × LD
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă,
                                 
                              
                                    BF
                                 
                                 
                                    =
                                 
                                 
                                    grosimea slăninii dorsale (inclusiv șoriciul) în milimetri, măsurată la distanță de 6 centimetri de linia mediană a carcasei despicate, între penultima și antepenultima coastă,
                                 
                              
                                    LD
                                 
                                 
                                    =
                                 
                                 
                                    grosimea mușchiului dorsal în milimetri, măsurată în același timp și în același loc ca BF.
                                 
                              Această formulă este valabilă pentru carcasele cu greutatea cuprinsă între 50 și 120 de kilograme.
                     
                  
               Partea II
            
            ULTRA FOM 300
            
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului «Ultra FOM 300».
                     
                  
                        2.
                     
                     
                        Aparatul este dotat cu o sondă ultrasonică cu o serie de transductoare care emit unde ultrasonice cu o frecvență de 3,5 MHz. Semnalul ultrasonic este digitalizat, stocat și procesat de un microprocesor. Rezultatele măsurătorilor se convertesc în conținut estimat de carne macră cu ajutorul aparatului Ultra Fom 300.
                     
                  
                        3.
                     
                     
                        Conținutul de carne macră al carcaselor se calculează după următoarea formulă:
                        Ŷ = 69,38252 – 0,79120 × BF + 0,00994 × LD
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă,
                                 
                              
                                    BF
                                 
                                 
                                    =
                                 
                                 
                                    grosimea slăninii dorsale (inclusiv șoriciul) în milimetri, măsurată la distanță de 7 centimetri de linia mediană a carcasei despicate, între penultima și antepenultima coastă,
                                 
                              
                                    LD
                                 
                                 
                                    =
                                 
                                 
                                    grosimea mușchiului dorsal în milimetri, măsurată în același timp și în același loc ca BF.
                                 
                              Această formulă este valabilă pentru carcasele cu o greutate cuprinsă între 50 și 120 de kilograme.
                     
                  
               Partea III
            
            OPTISCAN TP
            
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului «OptiScan TP».
                     
                  
                        2.
                     
                     
                        Aparatul Optiscan-TP este dotat cu un sistem digital de generare a imaginilor care face o fotografie iluminată a celor două puncte de măsurare de pe carcasă. Pe baza acestor imagini, se calculează grosimea stratului de slănină și a mușchiului, în conformitate cu metoda celor două puncte «Zwei-Punkte Messverfahren (ZP)».
                        Rezultatele măsurătorilor se convertesc în conținut estimat de carne macră cu ajutorul aparatului Optiscan-TP. Fotografiile se salvează și pot fi supuse ulterior unui control. Interfața Bluetooth® integrată permite un transfer ușor al datelor.
                     
                  
                        3.
                     
                     
                        Conținutul de carne macră al carcaselor se calculează după următoarea formulă:
                        Ŷ = 58,31147 – 0,62677 × BF + 0,14664 × LD
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă,
                                 
                              
                                    BF
                                 
                                 
                                    =
                                 
                                 
                                    grosimea minimă a stratului de grăsime (inclusiv șoriciul) de deasupra mușchiului M. gluteus medius, exprimată în milimetri,
                                 
                              
                                    LD
                                 
                                 
                                    =
                                 
                                 
                                    grosimea minimă a mușchiului între extremitatea anterioară a mușchiului M. gluteus medius și partea dorsală a canalului rahidian (în milimetri).
                                 
                              Această formulă este valabilă pentru carcasele cu o greutate cuprinsă între 50 și 120 de kilograme.
                     
                  
               Partea IV
            
            IM-03
            
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului «IM-03».
                     
                  
                        2.
                     
                     
                        Aparatul este dotat cu o sondă optică de tip «ac» (Single Line Scanner SLS01) cu un diametru de 7 mm, inclusiv cuțitul. Sonda conține linia de senzori de imagine (CIS – contact image sensors) și fotodiodele emițătoare de lumină verde. Distanța de operare este cuprinsă între 0 și 132 de milimetri. Rezultatele măsurătorilor se convertesc în conținut estimat de carne macră cu ajutorul aparatului IM-03.
                     
                  
                        3.
                     
                     
                        Conținutul de carne macră al carcaselor se calculează după următoarea formulă:
                        Ŷ = 59,63994 – 0,63951 × BF + 0,12083 × LD
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă,
                                 
                              
                                    BF
                                 
                                 
                                    =
                                 
                                 
                                    grosimea slăninii dorsale (inclusiv șoriciul) în milimetri, măsurată la distanță de 6 centimetri de linia mediană a carcasei despicate, între penultima și antepenultima coastă,
                                 
                              
                                    LD
                                 
                                 
                                    =
                                 
                                 
                                    grosimea mușchiului dorsal în milimetri, măsurată în același timp și în același loc ca BF.
                                 
                              Această formulă este valabilă pentru carcasele cu o greutate cuprinsă între 50 și 120 de kilograme.
                     
                  
               Partea V
            
            OPTIGRADE-MCP
            
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului «OptiGrade-MCP».
                     
                  
                        2.
                     
                     
                        Aparatul este dotat cu o sondă optică cu diametrul de 6 mm, o fotodiodă sensibilă la infraroșii (Siemens) și un fototranzistor (Siemens). Distanța de operare este cuprinsă între 0 și 110 mm.
                        Rezultatele măsurătorilor sunt convertite în conținut estimat de carne macră cu ajutorul unui computer.
                     
                  
                        3.
                     
                     
                        Conținutul de carne macră al carcaselor se calculează după următoarea formulă:
                        Ŷ = 61,45261 – 0,62941 × BF + 0,11736 × LD
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă,
                                 
                              
                                    BF
                                 
                                 
                                    =
                                 
                                 
                                    grosimea slăninii dorsale (inclusiv șoriciul) în milimetri, măsurată la distanță de 6 cm de linia mediană a carcasei despicate, între penultima și antepenultima coastă,
                                 
                              
                                    LD
                                 
                                 
                                    =
                                 
                                 
                                    grosimea mușchiului dorsal în milimetri, măsurată în același timp și în același loc ca BF.
                                 
                              Această formulă este valabilă pentru carcasele cu greutatea cuprinsă între 50 și 120 de kilograme.”